Պետական եկամուտների կոմիտե ներկայացրած հաշվետվությունների համաձայն` «ԳեոՊրոՄայնինգ Գոլդ» ՍՊԸ-ի վնասը 2007 թ. կազմել է 16,034,189.0 հազար դրամ, 2008-ին` 17,270,237.0 հազ. դրամ, 2009-ին` 11,605,621.0 հազ. դրամ: 2008 թ. հուլիսի 22-ին «Արարատ ոսկու արդյունահանման ձեռնարկություն» ՍՊԸ-ն վերանվանվեց «ԳեոՊրոՄայնինգ Գոլդ» ՍՊԸ: «ԳեոՊրոՄայնինգ Գոլդ» ՍՊԸ-ն գրանցված է Կայմանյան կղզիներում, սեփականատերը «Ֆրսթ Դայնսթի Մայնս Արմենիա» ՍՊԸ-ն է: Իսկ թե ովքեր են այդ ընկերության բաժնետերերը, անհայտ է: Մեր վրացի գործընկերներից մեկը պնդում է, որ այնտեղ մասնաբաժին ունի նաեւ Վրաստանի նախագահ Մ. Սահակաշվիլին` իր քեռու անունով: Սա չի բացառվում, եթե հաշվի առնենք այն փաստը, որ Վրաստանի նախագահը մի քանի անգամ եղել է Կայմանյան կղզիներում: «ԳեոՊրոՄայնինգ Գոլդ»-ը մեկ տարի առաջ հայտնվեց լրատվամիջոցների ուշադրության կենտրոնում, երբ ցանկանում էր Սեւանա լճի մերձակայքում լճի համար աղետալի մի ծրագիր իրականացնել: